मैं अपने यूज़र से कैसे संपर्क करूँ और अपना सर्टिफ़िकेट अथॉरिटी कैसे उपलब्ध कराऊँ?
सर्टिफ़िकेट सहायक द्वारा आपका सर्टिफ़िकेट अथॉरिटी बनाने के बाद, कोई ईमेल लिखने के लिए "मेल आमंत्रण…" बटन का उपयोग करें जिसमें अटैचमेंट के रूप में कॉन्फ़िगरेशन फ़ाइल शामिल हो। आपको उन यूज़र के ईमेल पते उपलब्ध कराने चाहिए जो आपसे सर्टिफ़िकेट माँगेंगे।

सर्टिफ़िकेट अथॉरिटी फ़ोल्डर क्या है?
इस फ़ोल्डर में वे फ़ाइलें होती हैं जिनसे आपका सर्टिफ़िकेट अथॉरिटी निर्मित होता है। इसमें कॉन्फ़िगरेशन फ़ाइल और सर्टिफ़िकेट होते हैं जिनसे मिलकर सर्टिफ़िकेट अथॉरिटी तैयार होता है। 

मैं अपने यूज़र को सर्टिफ़िकेट अथॉरिटी सर्टिफ़िकेट कैसे उपलब्ध कराऊँ?
आपके यूज़र अपने सर्टिफ़िकेट का सफलतापूर्वक उपयोग कर सकें, इसके लिए आपको उन्हें आपके द्वारा निर्मित सर्टिफ़िकेट अथॉरिटी सर्टिफ़िकेट उपलब्ध कराने होते हैं। सर्टिफ़िकेट सहायक द्वारा ऑटोमैटिकली PEM (.pem) फ़ाइल बनाई जाएगी जिसमें ये सर्टिफ़िकेट शामिल होते हैं। यह फ़ाइल सर्टिफ़िकेट अथॉरिटी फ़ोल्डर में स्थित होती है। आपको अपने यूज़र को किसी सुरक्षित स्थान पर यह .pem फ़ाइल उपलब्ध करानी चाहिए। अतिरिक्त सुरक्षा के लिए, यह फ़ाइल ईमेल से न भेजें। इसे सुरक्षित फ़ाइल सर्वर, किसी LDAP रिपोज़िट्री पर उपलब्ध कराएँ, या हटाने योग्य डिस्क उपयोग करें। यूज़र द्वारा .pem फ़ाइल खोलने पर, कीचेन ऐक्सेस से उसे सर्टिफ़िकेट अथॉरिटी सर्टिफ़िकेट को “विश्वसनीय” के रूप में चिह्नित करने में सहायता मिलेगी। अविश्वसनीय सर्टिफ़िकेट को “यह मूल सर्टिफ़िकेट विश्वसनीय नहीं है” के रूप में दिखाया जाएगा।

यूज़र के सर्टिफ़िकेट की समय सीमा समाप्त होने से पहले, मैं उन्हें नए सर्टिफ़िकेट कैसे जारी करूँगा?
जब आपको किसी यूज़र से सर्टिफ़िकेट सिग्नेचर अनुरोध (CSR) ईमेल प्राप्त होता है, तो सुनिश्चित करें कि आप भविष्य में उस यूज़र का सर्टिफ़िकेट नवीनीकृत करने के उद्देश्य से वह ईमेल सहेजें। नया सर्टिफ़िकेट जारी करने के लिए ईमेल के अटैचमेंट पर क्लिक करें। सर्टिफ़िकेट की समाप्ति तिथि से पहले नए सर्टिफ़िकेट जारी करें ताकि आपके यूज़र को आपसे नए सर्टिफ़िकेट का अनुरोध करने की चिंता न करनी पड़े।